Hjulmandshusets Venner
Referat fra møde på Café Inga  d. 24-11-2014

	Fremmødte:  
	John - Tove - Jørgen -  Birgit - Alice - Knud - Lone - Klaus  - Lisbeth - Inger - Leif - Jane
	Maiken
	
	Afbud:
	Peter -  Marianne

	Som noget nyt, blev mødet afholdt på Café Inga , Middelfart Museum 
	hvor museet bød på kaffe og småkager.


	John bød velkommen og bragte hilsner fra Peter, der undskyldte det sene afbud.

	Derefter en præsentationsrunde ,  hvor de fremmødte nævnte hvilken relation de havde
	til Hjulmandshuset.  Der var også ved dette møde flere "nye " ansigter, som ikke har været  	med ved tidligere møder
	
	Den færdigtrykte museumsfolder blev  uddelt til de fremmødte.  Der var bred enighed om at 	den er ganske flot. 
	Tove Aagaard  bekendtgjorde at hun personligt er ked af valget af billedet af "Æbleskive-
	restauranten".   Det var blevet diskuteret på et tidligere møde, og der var også blevet  udvalgt
	et andet foto  hvor bygningen var mindre forfaldent.
	Det er beklageligt at vi er endt med det aktuelle billede - men på den anden side, blev der også 	sagt  at "det er sådan man husker huset"
	Desværre er  "løbet kørt"   for dette oplag på 5000 stk. , men John lover at tage kritikken  op
	hvis / når et nyt oplag skal genoptrykkes.
		
	Folderen kan udleveres på  Turistkontoret, Karoline Cafeteriet, Hindsgavl Slot, Hjulmandshuset
	Samt Middelfart Museum,  hvor  restoplaget opbevares.

	John omtalte den netop udsendte Vends Årbog 14  som en oplagt gave under juletræet.
	Blandt årets artikler, blev nævnt som aktuel i tiden: artiklen om 1864, og ligeledes aktuelt for 	denne gruppe:  artikel om Hjulmandshuset.
	Der er på facebook- siden for nylig oplagt en  beskrivelse  af alle lejere af Julielund i tiden
	1814-1963.
	Under udarbejdelse er er en lignende  beskrivelse af  lejebetingelser for leje af Hjulmandshuset, 	baseret  på bevarede huslejekontrakter på Landsarkivet i Odense  og ligeledes en beskrivelse af 	arbejds-  og ansættelsesforhold for landarbejdere og hjulmænd under Hindsgavl, baseret på 	fæstekontrakter og arbejdskontrakter.




	Der var fuld tilslutning til at den etablerede hjemmeside "Hjulmandshuset"  blev fuld
	offentlig tilgængelig.
	Ligeledes blev det påpeget at  Facebook gruppen  "Middelfart Nostalgi "  kan være et
	redskab til at nå ud til en bredere kreds, for at indhente yderligere informationer , bla.
	personer, der  husker  beboere fra Hjulmandshuset, eller indhente nye fotos fra området.

	Gruppen er enige om, at en udstilling om husets historie, og beboere i det, er mere relevant
	end kunstudstillinger.  Men det ene bør ikke udelukke det andet.  For ikke at gabe over for 	meget  kan man kombinere udstillingerne.
	Der kan godt være historiske plancher  i een stue, sammen med kunst i de andre.
	På skift kan en fra vores  gruppe være tilstede og besvare de spørgsmål, der uvilkårligt melder 	sig hos udstillingsgæsterne.
	John undersøger mulighederne ved kontakt til Kommune og andre brugere af huset.

	Den sidste time blev flittigt brugt til udveksling af  erindringer, historier og gennemsyn af 
	medbragte fotos og artikler. 

	Mødet sluttede  kl. 17:30

	John Pedersen
